laion/Wikipedia-Exotic huggingface dataset:
ალექსი ანტონოვი (მრავალმნიშვნელოვანი)

ალექსი ანტონოვი შეიძლება აღნიშნავდეს: ალექსი ანტონოვი — რუსი სამხედრო მოღვაწე ალექსი ანტონოვი — უკრაინელი ფეხბურთელი ალექსი ანტონოვი — საბჭოთა ექიმი, საბჭოთა კავშირის გმირი ალექსი ანტონოვი — რუსი პოლიტიკოსი ალექსი ანტონოვი —სოციალისტური შრომის გმირი ანტონოვი (მრავალმნიშვნელოვანი)
ჩენსტოხოვა

ჩენსტოხოვა (პოლ. Częstochowa [t͡ʂɛ̃stɔˈxɔva] (ინფ.), სილეზ. Czynstochowy) — ქალაქი სამხრეთ პოლონეთში, სილეზიის სავოევოდოში. 222 292 მცხოვრები (2018). სატრანსპორტო კვანძი. ქალაქში არის დიდი საფეიქრო ფაბრიკები, შავი მეტალურგიის კომბინატი; განვითარებულია მინის, ასანთის, საშენ მასალათა წარმოება, კვების მრეწველობა. ჩენსტოხოვა ქვეყნის რკინის მადნის რაიონის ცენტრია. ადრე ჩენტესხოვის სავოევოდოს ადმინისტრაციული ცენტრი იყო. ქართული საბჭოთა ენციკლოპედია, ტ. 11, თბ., 1987. — გვ. 96. ↑ 1.0 1.1 Local Data Bank. Statistics Poland. ციტირების თარიღი: 1 ივნისი, 2019. Data for territorial unit 2464000.
ევროპის საფეხბურთო ჩემპიონატი 2008

2008 წლის უეფას ევროპის საფეხბურთო ჩემპიონატი, ხშირად უბრალოდ ევრო 2008, ჩატარდა ავსტრიასა და შვეიცარიაში, 2008 წლის 7 ივნისიდან 29 ივნისამდე. ეს მეორეა სამი გაერთიანებულად მოგებული კენჟისყრების სერიიდან, ევრო 2000-ის, რომელსაც ბელგამ და ნიდერლანდმა უმასპინძლა და ევრო 2012-ის გვერდზე, რომელსაც პოლონეთი და უკრაინა უმასპინძლებს. ტურნირში მთლიანად 16 გუნდი მონაწილეობდა. ავსტრია და შვეიცარია ავტომატურად თამაშობდნენ, როგორც მასპინძელი ქვეყნების ნაკრებები. ავსტრიისთვის ეს მონაწილეობა დებიუტი იყო ამ საფეხბურო ტურნირში. დარჩენილი 14 გუნდი გამოვლინდა საკვალიფიკაციო მატჩების შედეგად, რომლებიც 2006 წლის აგვისტოში დაიწყო. ვენა კლაგენფურტი ინსბრუკი ზალცბურგი ჟენევა ბერნი ციურიხი ბაზელი მთავარი სტატია: ევროპის საფეხბურთო ჩემპიონატი 2008: ჯგუფი A. მთავარი სტატია: ევროპის საფეხბურთო ჩემპიონატი 2008: ჯგუფი B. მთავარი სტატია: ევროპის საფეხბურთო ჩემპიონატი 2008: ჯგუფი C. მთავარი სტატია: ევროპის საფეხბურთო ჩემპიონატი 2008: ჯგუფი D. მთავარი სტატია: ევროპის საფეხბურთო ჩემპიონატი 2008: პლეი-ოფი. მთავარი სტატია: ევროპის საფეხბურთო ჩემპიონატი 2008: ფინალი. ტურნირის მთლიანი საპრიზო ფონდი არის 184 მილიონი ევრო, რომელიც შესაბამისად გადანაწილდება ტურნირში მონაწილე 16 გუნდზე. წინა ტურნირზე საპრიზო ფონდი შეადგენდა 129 მილიონ ევროს. მონაწილეობის მიღებისთვის თითოეულ გუნდს გადაეცემა 7,5 მლნ ევრო. დამატებით, ჯგუფურ ეტაპზე: გამარჯვება: 1 მლნ ევრო ფრე: 500,000 ევრო მეოთხედფინალი: 2 მლნ ევრო ნახევარფინალი: 3 მლნ ევრო მესამე ადგილისთვის: 4,5 მლნ ევრო ფინალი: 7,5 მლნ ევრო იმ შემთხვევაში თუ ტურნირის გამარჯვებული ჯგუფში ყველა შეხვედრას მოიგებს საბოლოო ჯამში ჯილდოს სახით 23 მილიონ ევროს მიიღებს. ვიკისაწყობში არის გვერდი თემაზე: უეფა ევრო 2008 ოფიციალური საიტი
სარფის იოანე ღვთისმეტყველის ეკლესია

სარფის იოანე ღვთისმეტყველის ეკლესია — აქრიტექტურული ძეგლი, დარბაზული ეკლესია აჭარის ავტონომიური რესპუბლიკაში, ხელვაჩაურის მუნიციპალიტეტის სოფელ სარფის მახლობლად, მთის წვერზე. თარიღდება XV-XVII საუკუნეებით. მომცრო ზომის დარბაზული ეკლესია, ნახევარწრიული აბსიდით, ქვით არის ნაგები, წყობა ქაოტურია. შესასვლელი დასავლეთიდან არის მოწყობილი, რომლის ზემოთაც მცირე ზომის მართკუთხა სარკმელია დატანილი. თითო-თითო ფანჯარაა მოქცეული, აღმოსავლეთ, ჩრდილო და სამხრეთ კედლებზე. ფასადებზე გაირჩევა თავდაპირველი წყობა. ეკლესიის ინტერიერი შელესილია, თუმცა თავდაპირველი ნაგებობიდან შემორჩენილი ცალკეული დეტალები შეულესავია დარჩენილი. 1962 წლის მონაცმეების (ა. რამიშვილის მიერ შედგენილი სააღრიცხვო ბარათი) მიხედვით, ეკლესია სანახევროდ დანგრეული იყო; ტაძარი ამჟამად აღდგენილია - განახლებულია გარე ფასადების მოპირკეთება, კარ-სარკმლის ღიობთა ჩარჩო-საპირეები, ჩასმულია ახალი კარი. ეკლესია მოქმედია და იქ განთავსებულია იმავე სახელწოდების დედათა მონასტერი.  კულტურული მემკვიდრეობის პორტალი, № 11757
ახალსოფლის მეორე ეკლესია

ახალსოფლის მეორე ეკლესია — არქიტექტურული ძეგლი ყვარლის მუნიციპალიტეტის სოფელ ახალსოფელში. დგას დიდ მინდვრად წოდებულ ადგილზე, თარიღდება განვითარებული შუა საუკუნეებით. ეკლესია დარბაზულია (6,2x4,5 მ). ნაგებია სხვადასხვა ზომის ნატეხი ქვის ირეგულარული წყობით. დაზიანებულია; ჩაქცეულია კამარა, მონგრეულია კედლების ზედა ნაწილი. შესასვლელი დასავლეთითაა, კარი თარაზულადაა გადახურული. აღმოსავლეთით ოდნავ შებრტყელებული, ღრმა აფსიდია. რომლის ღერძზე სწორკუთხა სარკმელია გაჭრილი, სარკმლის ორივე მხარეს მოწყობილია თითო ოთხკუთხა ნიშა. წინ კი დგას ქვის ტრაპეზი, ერთი ოთხკუთხა პარალელურწირთხლებიანი სარკმელი დასავლეთით შესასვლელის ზემოთაცაა. აბაშიძე მ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 355.
ორთაბათუმის ხიდი

ორთაბათუმის ხიდი — ქვისთაღოვანი ხიდი საქართველოში, აჭარის ავტონომიური რესპუბლიკის ხელვაჩაურის მუნიციპალიტეტში, სოფელ ყოროლისთავთან. თარიღდება XVIII საუკუნით. ორთაბათუმის ქვის ერთმალიანი ხიდის ბურჯები, სავალი ნაწილი და მოაჯირი ბეტონის ფილებით, ცემენტითა და ასფალტით არის მოპირკეთებულ-გაწყობილი. ხიდი ფუნქციონირებს, მასზე დასაშვებია ავტომობილების გადაადგილებაც. გასული, XX საუკუნის 60-იან წლებში ხიდს სარემონტო-გამაგრებითი სამუშაოები ჩაუტარდა; ხიდის სიგანე თითქმის ორჯერ გაიზარდა. ხიდის თანამედროვე პარამეტრებია: სავალი ნაწილის სიგრძე — 30 მ., სიმაღლე წყლის ზედაპირიდან თავბანდამდე — 6.50 მ., მარჯვენა მისასვლელის სიგანე — 12 მ., მარცხენა მისაასვლელის სიგანე — 6.50 მ., ხიდის სიგანე შუა წელში 6.50 მ-ია, ხოლო თავბანდის სიმაღლე — 1 მ.  კულტურული მემკვიდრეობის პორტალი, № 12071
ფრანკონიული დინასტია

ფრანკონიული დინასტია, სალიკური დინასტია — გერმანიიის მეფეებისა და საღვთო რომის იმპერიის იმპერატორების დინასტია 1024-1125, შეცვალა საქსონიური დინასტია. ფრანკონიული დინასტია დააარსა კონრად მეორემ (1024-1039), რომელიც წარმოშობით წარჩინებული ფრანკონიული საგვარეულოდან იყო. მისი მემკვიდრეები არიან ჰაინრიხ მესამე (1039-1056), ჰაინრიხ მეოთხე (1059-1106), ჰაინრიხ მეხუთე (1106-1125). ფრანკონიული დინასტიის წარმომადგენლები ცდილობდნენ სამეფო ძალაუფლების განმტკიცებას მინისტერიალებსა და რაინდობაზე დაყრდნობით. ამ დინასტიის უკანასკნელი წარმომადგენლების მეფობის დროს მიმდინარეობდა ბრძოლა პაპობასთან ინვესტიტურისათვის. კონრად II 1024-1039, იმპერატორი 1027 ჰაინრიხ III 1039-1056, იმპერატორი 1046 ჰაინრიხ IV 1056-1106 იმპერატორი 1084 კონრადი იტალიის მეფე (1087–1098, მამამისს -ჰაინრიხ IV-ს დაქვემდებარებული ნომინალური მეფე) ჰაინრიხ V 1106-1125, იმპერატორი 1111 იმპერატორად გახდომის თარიღებად აღებულია მათი არჩევის და შემდგომ კორონაციის თარიღი. ვორმსის კონკორდატი ქართული საბჭოთა ენციკლოპედია, ტ. 10, თბ., 1986. — გვ. 392.
არადი

არადი შეიძლება აღნიშნავდეს: არადი — ქალაქი ირანში; არადი — ქალაქი ისრაელში; არადი — ქალაქი რუმინეთში.
არადი (რუმინეთი)

არადი (რუმ. Arad) — ქალაქი რუმინეთში, არადის ჟუდეცის ადმინისტრაციული ცენტრი. 147 922 მცხოვრები (2011). მდებარეობს უნგრეთის საზღვართან ახლოს, მდინარე მურეშზე. სარკინიგზო და საავტომობილო გზების მსხვილი კვანძი; საერთაშორისო აეროპორტი. იხსენიება XI საუკუნიდან, ქალაქის უფლება 1329 წლიდან აქვს (უნგრეთის სამეფოს შემადგენლობაში). 1551 წელს თურქებმა დაიპყრეს და მდინარის კლაკნილში ციტადელი ააგეს (გადაკეთდა 1698–1701 წლებში, გახდა უმსხვილესი სამხედრო სიმაგრე). 1685 წლიდან კვლავ უნგრეთის სამეფოს შემადგენლობაში იყო, 1919 წელს რუმინეთის ნაწილი გახდა. შემონახულია პეტრესა და პავლეს ეკლესია (1702), რატუშა (1876), წითელი ეკლესია (1900), კათოლიკური ტაძარი (1904) და სხვ. „აურელ ვაიკუს“ უნივერსიტეტი (1990-დან). მუზეუმები: მხარეთმცოდნეობის (1892), ხელოვნების (1913) და სხვ. დრამატული თეატრი. განვითარებულია დაზგათ- და ვაგონთმშენებლობა, ქიმიური (მინერალური სასუქები, საღებავები, ლაქები, საღებარები) და ტექსტილის მრეწველობა. აღმოსავლეთ გარეუბნებში (1913 წელს არადთან დაკავშირდა ტრამვაის ხაზით) — მეღვინეობა. Тархов С. А. АРАД // Большая российская энциклопедия. т. 2. — М., 2005. — стр. 155. ↑ Rezultatul alegerilor locale din 2020 — Central Electoral Bureau. <a href="https://wikidata.org/wiki/Track:Q23725837"></a> ↑ 2.0 2.1 2011 Census. INSSE (8 April 2012). დაარქივებულია ორიგინალიდან — 2012-06-03. ციტირების თარიღი: 3 აპრილი, 2020. ↑ ვიკივოიაჟი — 2006. <a href="https://wikidata.org/wiki/Track:Q373"></a>
ნიკოლოზ ვატუტინი

ნიკოლოზ თედორეს ძე ვატუტინი (დ. 3 (16) დეკემბერი, 1901, სოფ. ჩეპუხინო, ვორონეჟის გუბერნია — გ. 15 აპრილი, 1944, კიევი) — საბჭოთა სარდალი, არმიის გენერალი (1943), საბჭოთა კავშირის გმირი (1965; სიკვდილის შემდეგ). წითელ არმიაში იყო 1920 წლიდან, 1917–1922 წლების რუსეთის სამოქალაქო ომის დროს იბრძოდა ნესტორ მახნოს მებრძოლებთან ერთად ლუგანსკისა და სტარობელსკის რაიონებში. დაამთავრა კიევის უმაღლესი გაერთიანებული სამხედრო სკოლა (1924), მ. ვ. ფრუნზეს სახელობის სამხედრო აკადემია (1929), გენშტაბის სამხედრო აკადემიის დაჩქარებული კურსი (1937). 1924–1926 და 1929–1932 წლებში მსახურობდა სხვადასხვა თანამდებობაზე მსროლელ დივიზიაში, ხოლო 1937 წლიდან — კიევის საგანგებო სამხედრო ოლქის შტაბსა და გენშტაბში. დიდი სამამულო ომის დროს 1941 წლის 30 ივნისიდან იყო ჩრდილო-დასავლეთის ფრონტის შტაბის უფროსი. თავი გამოიჩინა ნოვგოროდის დაცვის დროს, შეიმუშავა და განახორციელა კონტრდარტყმათა სერია, რომლებმაც დამარცხება მიაყენეს გერმანელთა 56-ე სატანკო კორპუსს. 1942 წლის მაის-ივლისში იყო გენშტაბის უფროსის მოადგილე. ამავე წლის ივლის-ოქტომბერში — ვორონეჟის ფრონტის სარდალი. ოქტომბრიდან სარდლობდა სამხრეთ-დასავლეთ ფრონტს, სტალინგრადის ბრძოლის დროს. ვატუტინმა განახორციელა ოპერაცია „მცირე სატურნი“ (დეკემბერი, 1942), რომელმაც დაამარცხა გერმანული არმია დონის შუა წელზე. 1943 წლის მარტიდან ხელახლა მეთაურობდა ვორონეჟის (ოქტომბრიდან — უკრაინის პირველ) ფრონტს. კურსკის ბრძოლის დროს ფრონტის მებრძოლებმა ყველა შეტევა მოიგერიეს, ხოლო კონტრიერიშისას გაარღვიეს გერმანელ მებრძოლთა ღრმადეშელონირებული დაცვა. ფრონტის გაერთიანებები და შენაერთები ნიკოლოზ ვატუტინის მეთაურობით მონაწილეობდნენ დნეპრისათვის ბრძოლაში და გაათავისუფლეს კიევი (6 ნოემბერი). ვატუტინის და უკრაინის მეორე ფრონტის (სარდალი — არმიის გენერალი ივანე კონევი) მებრძოლებმა ურთიერთმოქმედებით განახორციელეს კორსუნ-შევჩენსოვსკის ოპერაცია (1944). 29 თებერვალს, მანქანით მგზავრობის დროს, უკრაინელმა ნაციონალისტებმა მოაქციეს ალყაში, სროლის დროს დაიჭრა, გარდაიცვალა ჭრილობებისგან კიევის ჰოსპიტალში. დაჯილდოებულია ლენინის, სუვოროვის I ხარისხის, კუტუზოვის I ხარისხის და სხვა ორდენებით. კიევში აღმართულია მისი ძეგლი (ავტორი — ევგენი ვუჩეტიჩი). Брагин М. Г. Ватутин (Путь генерала), 1901–1944. М., 1954; Захаров Ю. Д. Генерал армии Н. Ф. Ватутин. М., 1985; Попов Н. Г. О полководческом искусстве генерала армии Н. Ф. Ватутина // Военная мысль. 1988. № 2; ВАТУТИН // Большая российская энциклопедия. т. 4. — М., 2006. — стр. 665-666.
ლიხაურის წმინდა იაკობის ხატი

ლიხაურის წმინდა იაკობის ხატი — ოქროს პერანგიანი, ხეზე შესრულებული, უფლის ძმის — იაკობ მოციქულის (სამოცდაათთაგანი) ხატი ლიხაურის ეკლესიიდან. თარიღდება XII საუკუნით. 1873 წელს ლიხაურის ეკლესიაში აღმოაჩინა დიმიტრი ბაქრაძემ. თავის ნაშრომებში შეტანილი აქვს კონდაკოვსა და ექვთიმე თაყაიშვილს. ფოტო წარმოადგენს დიმიტრი ერმაკოვის კატალოგის ნაწილსაც (№2016 და №2017). ხატს ამშვენებდა 6 დიდი მარგალიტი, ხოლო ხატის უკანა მხარეს დატანილი იყო ასომთავრული წარწერა, რომელიც იხსენიებს მარუშიან ვარდანისძეს და მის მეუღლეს, სამძივართა ასულ ხათთას (ხათუთას): ხსენებული წარწერა ამტკიცებს, რომ წინაპრები გურიის მთავრებისა ანუ გურიელებისა ვარდანიძენი იყვნენ, როგორც იუწყებოდა ვახუშტი ბატონიშვილი. თამარ მეფის დროს დიდებულთა შორის მოხსენებული არიან, როგორც მარუშიანი, ისე სამძივარიც. აღნიშნული სახელების ერთად მოხსენიება კიდევ უფრო მეტი დამამტკიცებელია იმისა, რომ ლიხაურის ხატი თამარ მეფის დროინდელია, რომელშიც მოხსენიებუილა მარუშიან ვარდანისძე და ცოლი მისი სამძივართა ასული ხათთა ანუ ხათუთა როგორც გურიელთა უძველესი წარმომადგენლები. Бакрадзе Д., „Археологическое путешествие по Гурии и Адчаре“. СПб. ст. 108-109, 1878г. Кондаков Н. П., Бакрадзе Д. „Опись памятников древности в некоторых храмах и монастырях Грузии“. СПб. ст. 138-139, 1890г. თაყაიშვილი ექ., არხეოლოგიური მოგზაურობანი და შენიშვნანი, წიგნი I, გვ. 26-27, 1907.
სერგეი გავრილოვი (მრავალმნიშვნელოვანი)

სერგეი გავრილოვი შეიძლება აღნიშნავდეს: სერგეი გავრილოვი — კონსტრუქტორი, სოციალისტური შრომის გმირი სერგეი გავრილოვი — რუსი პოლიტიკოსი სერგეი გავრილოვი — საბჭოთა ფეხბურთელი გავრილოვი (მრავალმნიშვნელოვანი)
გავრილოვი (მრავალმნიშვნელოვანი)

გავრილოვი შეიძლება აღნიშნავდეს: ალექსანდრე გავრილოვი — საბჭოთა ფიგურისტი ალექსანდრე გავრილოვი — რუსი ფილოლოგი და მთარგმნელი ალექსი გავრილოვი — რუსი მოჭადრაკე ბორის გავრილოვი — ფეხბურთელი ვიქტორ გავრილოვი — რუსი გენერალი ვლადიმერ გავრილოვი — საბჭოთა მხატვარი სერგეი გავრილოვი — კონსტრუქტორი, სოციალისტური შრომის გმირი სერგეი გავრილოვი — რუსი პოლიტიკოსი სერგეი გავრილოვი — საბჭოთა ფეხბურთელი სერგეი გავრილოვი (მრავალმნიშვნელოვანი)
პაპიას იერაპოლელი

პაპიასი ( ბერძ. Παπίας ) (დ. ახ. წ. 60 – გ.130) – ბერძენი სამოციქულო მამა, იეროპოლისის ეპისკოპოსი (თანამედროვე ფამუქ-ქალე, თურქეთი) და რამდენიმე ნაშრომის ავტორი, რომლებიც გაერთიანებულია სახელწოდებით: „უფლის გამონათქვამთა განმარტებანი“ ( ბერძ. Λογίων Κυριακῶν Ἐξήγησις). ფრაგმენტულად შემორჩენილი ეს ხუთწიგნეული, რომელიც მოხსენიებულია ევსევი კესარიელის, ნეტარ იერონიმესა და ირინეოს ლიონელის თხზულებებში, წარმოადგენს მნიშვნელოვან ადრეულ წყაროს ქრისტიანული ზეპირი ტრადიციის და განსაკუთრებით, კანონიკური სახარების, წარმოშობის შესახებ. ↑ Catalogue of the Library of the Pontifical University of Saint Thomas Aquinas <a href="https://wikidata.org/wiki/Track:Q96071920"></a> ↑ Documenta Catholica Omnia <a href="https://wikidata.org/wiki/Track:Q11813426"></a> ↑ 3.0 3.1 autori vari Enciclopedia Treccani — Istituto dell'Enciclopedia Italiana, 1935. <a href="https://wikidata.org/wiki/Track:Q731361"></a><a href="https://wikidata.org/wiki/Track:Q3803714"></a><a href="https://wikidata.org/wiki/Track:Q2818964"></a> ↑ 4.0 4.1 Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ Czech National Authority Database <a href="https://wikidata.org/wiki/Track:Q13550863"></a> ↑ Encyclopædia Britannica <a href="https://wikidata.org/wiki/Track:Q5375741"></a> ↑ http://oyc.yale.edu/sites/default/files/canon_0.pdf ↑ http://www.documentacatholicaomnia.eu/03d/0070-0130,_Papia_Hierapolitanus,_Fragmenta_[Schaff],_EN.pdf
გოდერძი ბერდელიძე

გოდერძი ბერდელიძე (დ. 14 ივლისი, 1996, საჩხერე) — ქართველი სპორტსმენი (ძალოსნობა), 23-წლამდელებს შორის ევროპის ჩემპიონი და 23-წლამდელებს შორის ევროპის ჩემპიონატის ვერცხლის მედლის პრიზიორი (2019, ბუქარესტი, რუმინეთი). გოდერძი ბერდელიძე[მკვდარი ბმული] — ქართული სპორტი
ნოდარ ბერიაშვილი

ნოდარ ბერიაშვილი (დ. 21 აპრილი, 1999, თბილისი,) — ქართველი ძიუდოისტი და სამბისტი. სამბოში ჭაბუკებს შორის ევროპის ჩემპიონი (2018, პრაღა, ჩეხეთი), ძიუდოში ჭაბუკებს შორის ევროპის თასის ორგზის ბრინჯაოს მედლის მფლობელი (2016, ანტალია, თურქეთი;ბერლინი, გერმანია). ნოდარ ბერიაშვილი — ქართული სპორტი
გურამ ბიგანიშვილი

გურამ ბიგანიშვილი (10 მაისი, 1950, თბილისი) — ქართველი სპორტსმენი (აფროსნობა), სსრკ ორგზის ჩემპიონი (1982, 1984), სსრკ თასის ორგზის მფლობელი (1983, 1986),ბალტიის საერთაშორისო რეგატის რვაგზის ჩემპიონი. XXV და XXVI ოლიმპიური თამაშების მონაწილე: 1992, ბარსელონა – XIII ადგილი; 1996, ატლანტა – XVI ადგილი. საბჭოთა კავშირის სპორტის დამსახურებული ოსტატი (1984). გურამ ბიგანიშვილი — საქართველოს ბიოგრაფიული ლექსიკონი გურამ ბიგანიშვილი — ბიოგრაფიული ლექსიკონი გურამ ბიგანიშვილი — ქართული სპორტი გურამ ბიგანიშვილი — ოლიმპიური ცენტრი
იუსტინე მარტვილი

იუსტინე მარტვილი (ლათ. Iustinus Martyr) ადრეული ქრისტიანი აპოლოგეტი, მეორე საუკუნის ქრისტიანი წმინდანი. როგორც ცნობილია, თავის მოწაფეებთან ერთად მოწამეობრივად აღესრულა. წმინდანად არის შერაცხილი რომის კათოლიკური ეკლესიის, ანგლიკანური ეკლესიის, მართლმადიდებელი ეკლესიისა და აღმოსავლური მართლმადიდებლური ეკლესიების მიერ. მისი შრომების დიდი ნაწილი დაკარგულია, თუმცა ჩვენამდე მოღწეულია ორი აპოლოგია და ერთი დიალოგი. პირველი აპოლოგია, მისი ყველაზე ცნობილი ტექსტი, იცავს ქრისტიანობას და ცდილობს რომის იმპერატორ ანტონინუსის დარწმუნებას, რათა შეწყვიტოს ეკლესიის დევნა. ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Catalogue of the Library of the Pontifical University of Saint Thomas Aquinas <a href="https://wikidata.org/wiki/Track:Q96071920"></a> ↑ AlKindi <a href="https://wikidata.org/wiki/Track:Q101207543"></a><a href="https://wikidata.org/wiki/Track:Q104244355"></a> ↑ Documenta Catholica Omnia <a href="https://wikidata.org/wiki/Track:Q11813426"></a> ↑ KANTO – Kansalliset toimijatiedot — National Library of Finland. <a href="https://wikidata.org/wiki/Track:Q420747"></a><a href="https://wikidata.org/wiki/Track:Q104089764"></a> ↑ Calendarium Romanum: Ex decreto Sacrosancti Œcumenici Concilii Vaticani II instauratum auctoritate Pauli PP. VI promulgatum. Editio typica — Civitas Vaticana: Typis Polyglottis Vaticanis, 1969. — გვ. 27. <a href="https://wikidata.org/wiki/Track:Q98782022"></a><a href="https://wikidata.org/wiki/Track:Q237"></a><a href="https://wikidata.org/wiki/Track:Q123141159"></a> ↑ CONOR.SI <a href="https://wikidata.org/wiki/Track:Q16744133"></a> ↑ Lebreton, Jules. St. Justin Martyr. ციტირების თარიღი: 2 November 2013. ↑ For All the Saints. დაარქივებულია ორიგინალიდან — 2010-05-24. ციტირების თარიღი: 2012-11-08. ↑ Justin the Philosopher & Martyr and his Companions. ციტირების თარიღი: 2011-04-02.
ონისე ბუღაძე

ონისე ბუღაძე (დ. 12 იანვარი, 1991, საჩხერე) — ქართველი სპორტსმენი (ძიუდო), საქართველოს ჩემპიონი (2015, 100 კგ), ორგზის ვერცხლისა (2014, 2017, 100 კგ) და ხუთგზის ბრინჯაოს პრიზიორი. 20 წლამდელებს შორის საქართველოს ჩემპიონატების ვერცხლისა (2010, 100 კგ) და ბრინჯაოს პრიზიორი (2009, 90 კგ). ევროპის ღია პირველობის ორგზის გამარჯვებული (2015, 2018, 100 კგ) და ვერცხლის პრიზიორი (2017, 100 კგ), ორგზის ევროპის ჩემპიონი ( 2015, კლუჟ-ნაპოკა, რუმინეთი; 2013, ბუდაპეშტი, უნგრეთი) . ონისე ბუღაძე[მკვდარი ბმული] — ქართული სპორტი
გავაზის მესამე კოშკი

გავაზის მესამე კოშკი — არქიტექტურული ძეგლი ყვარლის მუნიციპალიტეტის სოფელ გავაზში. კოშკი დგას სოფლის განაპირას, ხაბეიშვილის ვენახში. განეკუთვნება გვიანდელ შუა საუკუნეებს. კოშკი სათავდაცვოა, გეგმით სწორკუთხა (5,3x4,5 მეტრი). ნაგებია რიყის ქვით და ნატეხი ქვით კირის ხსნარზე. დაზიანებულია; შემორჩენილია სამი სართული სიმაღლეზე (მეოთხე სართულის კედლები ფრაგმანტულად). ჩაქცეულია სართულ შუა გადახურები, კედლებზე კი ჩანს კოჭების ბუდეები, პირველი სართული ამოვსებულია მიწით. შეისრულთაღიანი შესასვლელი აღმოსავლეთით, მეორე სართულზეა. ჩრდილოეთ კედელზე ჩანს ბუხრის კვალი. სართულის ოთხივე კედელში ორ-ორი სათოფურია, სათოფურები დანარჩენ სართულებზეცაა. კუპრეიშვილი ბ., საქართველოს ისტორიისა და კულტურის ძეგლთა აღწერილობა, ტ. 1-I, თბ., 2013. — გვ. 362.
ტატიანე

ტატიანე სირიელი, ან ტატიანე ასური (ლათ. Tatianus; ძვ. ბერძნ. Τατιανός; სირ. ܛܛܝܢܘܣ ) (დ. ახ. წ. 120 – გ. ახ.წ. 180) – ასურელი ქრისტიანი მწერალი და მე-2 საუკუნის თეოლოგი. მისი დაბადების თარიღისა და ადგილის შესახებ, ცოტა რამ თუ არის ცნობილი. თავის ჰომილეტიკურ ნაშრომში Oratio ad Graecos ტატიანე საკუთარი თავის შესახებ გადმოგვცემს, თავ. XLII (ნიკეამდელი მამები, II. 81–82): რომ იგი დაიბადა „ასურთა მიწაზე“. მეცნიერები თანხმდებიან, რომ იგი გარდაიცვალა ახ. წ. 185 წ., სავარაუდოდ, ადიაბენში. მან იმოგზაურა რომში, სადაც პირველად ეზიარა ქრისტიანობას. რომში ყოფნის პერიოდში, მისივე ნაწერების თანახმად, წარმართული კულტებისადმი მისმა მიუღებლობამ უბიძგა სხვა რელიგიების გაცნობისაკენ. მან მოგზაურობის დროს მიიღო ქრისტიანობა და იუსტინე მარტვილს დაუმოწაფდა. ამ პერიოდში ქრისტიანი ფილოსოფოსები ბერძენ სოფისტებთან გაცხარებულ კამათში იყვნენ. ირინეოს ლიონელის ცნობით, იუსტინეს მსგავსად, ტატიანმაც გახსნა რომში საკუთარი ქრისტიანული სკოლა. ↑ Church Fathers: The Other Greek Apologists ↑ Canon and Text of the New Testament ↑ History of the Christian Religion to the Year 200 ↑ Ryland. Introductory Note To Tatian the Assyrian. earlychristianwritings.com. ↑ "Tatian, Address, 42", Ante-Nicene Fathers, http://www.earlychurch.org.uk/tatian.php
ფრიდონ გიგანი

ფრიდონ გიგანი (დ. 2 მარტი, 1993, ბოლნისი) — ქართველი სპორტსმენი (ძიუდო), საქართველოს სამგზის ჩემპიონი (2013, 2015, 2016, 73 კგ) და ორგზის ბრინჯაოს პრიზიორი (2014, 2017, 73 კგ), ახალგაზრდებს შორის ევროპის თასის გამარჯვებული (2012, 73 კგ) და ბრინჯაოს პრიზიორი (2013, 73 კგ), ახალგაზრდებს შორის საქართველოს ჩემპიონი (2011, 73 კგ) და ვერცხლის პრიზიორი (2010, 66 კგ), ძიუდოში ევროპის ჩემპიონი (2017, ვარშავა, პოლონეთი). ფრიდონ გიგანი[მკვდარი ბმული] — ქართული სპორტი
გრუზინსკაია მისლ

„გრუზინსკაია მისლ“ (რუს. Грузинская мысль, „ქართული აზრი“) — რუსულენოვანი საზოგადოებრივ-პოლიტიკური და სალიტერატურო გაზეთი, ქართველ ეროვნულ-დემოკრატთა პირველი პერიოდული გამოცემა. დაარსდა თბილისში როგორც ყოველკვირეული გამოცემა, გამოვიდა ერთი ნომერი — 1907 წლის 11 მარტს; რედაქტორ-გამომცემელი — გიორგი გვაზავა. ნომერში გამოქვეყნებულია მიხეილ წერეთლის, გიორგი გვაზავასა და სხვათა პუბლიცისტური წერილები. გაზეთი 1783 წლის გეორგიევსკის ტრაქტატის საფუძველზე მოითხოვდა საქართველოს ავტონომიურ მოწყობას, ქართული მართლმადიდებელი ეკლესიის ავტოკეფალიის აღდგენას, სამართალწარმოებას მშობლიურ ენაზე. გაზეთის გამოცემა აიკრძალა თბილისის გენერალ-გუბერნატორის სპეციალური განკარგულებით, ხოლო გვაზავა დააპატიმრეს და გადაასახლეს. ჯანელიძე ო., ნარკვევები საქართველოს ეროვნულ-დემოკრატიული პარტიის ისტორიიდან, თბ., 2002; ჯოლოგუა თ., ენციკლოპედია „საქართველო“, ტ. 2, თბ., 2012.
პრისკილა და აკვილა

პრისკილა (ბერძ. Πρίσκιλλα, Priskilla) და აკვილა (ბერძ. Ἀκύλας, Akylas ) პირველი საუკუნის ქრისტიანი მისიონერები, დაქორწინებული წყვილი, რომელთა შესახებაც მოგვითხრობს ახალი აღთქმა..თანამედროვე ქრისტიანული შეხედულებისგან განსხვავებით, რომ ადრეული ქრისტიანული ტრადიციით ქალები არ ასწავლიდნენ კაცებს, აშკარაა, რომ პრისკილა, აკვილასთან ერთად, ასწავლიდა აპოლოსს, ადრეული ქრისტიანული პერიოდის მქადაგებელს. აკვილა, ტრადიციის თანახმად, ქრისტეს სამოცდაათ მოწაფეს შორის მოიხსენიება. პრისკილა და აკვილა ცხოვრობდნენ, მუშაობდნენ და მოგზაურობდნენ პავლე მოციქულთან ერთად, რომელიც მათ თავის თანაშემწეებად მოიხსენიებს: „კითხვაჲ არქუთ პრისკილას და აკჳლას, თანა-შემწეთა ჩემთა, ქრისტეს იესუჲს მიერ“ (რომ. 16:3). ↑ Dr Merrilyn Mansfield "How a Woman Taught an Apostle and we Missed It" https://www.academia.edu/4072844/How_a_Woman_Taught_an_Apostle_and_we_Missed_It დაარქივებული 2021-10-03 საიტზე Wayback Machine. ↑ Keller, Marie Noël. Priscilla and Aquila: Paul's Coworkers in Christ Jesus. Liturgical Press, 2010. ISBN 978-0-8146-5284-8. წმინდანები აკვილა და პრისცილა დაარქივებული 2016-02-28 საიტზე Wayback Machine. ასწავლიდა თუ არა პრისკილა აპოლონს?
ნიკოლოზ იზორია

ნიკოლოზ იზორია (დ. 31 აგვისტო, 1985, ფოთი) — ქართველი სპორტსმენი (კრივი). ევროპის ჩემპიონატის ვერცხლის პრიზიორი (2004, პულა, ხორვატია, 51 კგ). ახალგაზრდებს შორის ევროპისა და მსოფლიოს ჩემპიონატების მესამე პრიზიორი (2001). ნიკოლოზ იზორია[მკვდარი ბმული] — ქართული სპორტი
ადოპციონიზმი

ადოპციონიზმი, იგივე ადოპციანიზმი — ქრისტიანული თეოლოგიური მოძღვრება, რომლის მიხედვითაც იესო მიიჩნევა ღმერთის მიერ შვილად აყვანილად. დოქტრინის მიხედვით, იესო იყო ადამიანი, რომელმაც თავისი სათნოებითა და მორჩილებით ღმერთისგან შვილად აყვანის პატივი დაიმსახურა. ადოპციონიზმი კათოლიკურ ენციკლოპედიაში ადოპციონიზმი ქრისტიანულ ციკლოპედიაში თავი XI. დოქტრინული წინააღმდეგობები ფილიპ შაფის ქრისტიანული ეკლესიის ისტორიიდან
საბა ინანეიშვილი

საბა ინანეიშვილი (დ. 18 ივნისი, 2001, ქუთაისი) — ქართველი სპორტსმენი (ძიუდო, სამბო). ძიუდოში ჭაბუკებს შორის საქართველოს ჩემპიონატის ბრინჯაოს პრიზიორი (2018, 90 კგ). სამბოში ჭაბუკებს შორის ევროპის ჩემპიონატის ვერცხლის პრიზიორი (2019, +87 კგ) საბა ინანეიშვილი[მკვდარი ბმული] — ქართული სპორტი
აპოლონიოს ეფესელი

აპოლონიოს ეფესელი (ბერძ. Ἀπολλώνιος; მოღვ. 180–210 წწ.) — ანტიმონტანისტი ბერძენი საეკლესიო მწერალი. სავარაუდოდ, მცირე აზიიდან. აპოლონიოსი საფუძვლიანად გაეცნო ეფესოს ქრისტიანულ ისტორიასა და ფრიგიელი მონტანისტების საქმეებს. პრედესტინატუსის უცნობი ავტორი ამბობს, რომ იგი იყო ეფესოს ეპისკოპოსი. ↑ Unknown Author. Praedestinatus. I, 26, 27, 28; P.L., LIII, 596.
მარია კაზაკოვა

მარია კაზაკოვა (დ. 15 ივლისი, 2001) — ქართველი სპორტსმენი (ფიგურული ციგურაობა), ჭაბუკებს შორის გრან პრი ტურნირის გამარჯვებული (2019, ტურინი, იტალია), ახალგაზრდებს შორის ტურინის გრან-პრის გამარჯვებული (2019, ტურინი, იტალია), ახალგაზრდებს შორის საერთაშორისო ტურნირის გამარჯვებული (2018, ტორუნი, პოლონეთი), ახალგაზრდებს შორის ზაგრების გრან-პრის გამარჯვებული (2019, ზაგრები, ხორვატია), საერთაშორისო ტურნირის გამარჯვებული (2019, გერმანია). მარია კაზაკოვა[მკვდარი ბმული] — ქართული სპორტი